Անջրդի հողեր

Անջրդի հողեր, բոհարներ (պարսկ.՝բոհար – գարուն), ոռոգվող երկրագործական շրջանների հողեր, որոնցում գյուղատնտեսական մշակաբույսերը մշակում են առանց ոռոգման (օգտագործվում է գարնանային տեղումների խոնավությունը)։

Մշակում 
Բոհարներում մշակում են առավել ցրտադիմացկուն հացահատիկային, տեխնիկական և կերային մշակաբույսերը։ Բերքատվությունը կախված է հիմնականում տեղումների քանակից ու ժամանակից և այլ պայմաններից։ Բոհարներում երկրագործությունն ունի տնտեսական մեծ նշանակություն, քանի որ հնարավոր է օգտագործել ոռոգման համար ոչ նպաստավոր հողահանդակները։

Տարածվածություն 
Հիմնականում տարածված են Միջին Ասիայում, Հարավային Ղազախստանում, Այսրկովկասում, Աֆղանստանում, Իրանում, Չինաստանու, Հնդկաստանում, Պակիստանում, Սուդանում, Թուրքիայում և այլ երկրներում։ Բոհարներում օգտագործում են գարնանանային խոնավության պաշարների կուտակման, պահպանման և օգտագործման համար ագրոտեխնիկական համալիր միջոցառումներ։ 

Հայաստանի Հանրապետության ընդհանուր հողագործության մոտ 30%-ն անջրդի է։

Ծանոթագրություններ 

Գյուղատնտեսություն
Ոռոգում